Author: Administrator
Last saved by: valery
Company: VSS

РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  15
от заседанието на Комисия ”Съдебна администрация” на ВСС,
проведено на 17.04.2013 г.

Днес, 17.04.2013 г. /сряда/ от 09.00 часа се проведе заседание на комисия “Съдебна администрация” на ВСС, в състав:

ПРЕДСЕДАТЕЛ:  Димитър Узунов

ЧЛЕНОВЕ:  Елка Атанасова 
Магдалена Лазарова 
Каролина Неделчева

На заседанието присъстваха експертните сътрудници към комисията: Елеонора Савова – началник отдел „СКС”, Румен Митев – главен експерт-съдебна статистика, отдел „СКС”.

1. ОТНОСНО: Заявление от Славка Каменова – главен секретар на ВСС за участие в заседанията на комисия „Съдебна администрация”.

КОМИСИЯ “СЪДЕБНА АДМИНИСТРАЦИЯ”
Р Е Ш И:

1.1. Приема за сведение заявлението от Славка Каменова – главен секретар на ВСС за участие в заседанията на комисия „Съдебна администрация”.

2. ОТНОСНО: Искане от председателя на Военен съд гр. Варна за освобождаване от военна служба на младши сержант Слави В. Славов, заемащ длъжност „шофьор” и даване на съгласие за назначаване на същия при условията на Кодекса на труда на същата длъжност. - /има решение на КСА от 10.04.2013 г./

КОМИСИЯ “СЪДЕБНА АДМИНИСТРАЦИЯ”
Р Е Ш И:

2.1. ОТМЕНЯ решението си по протокол 14/10.04.2013 г., т. 3.
2.2. Предлага на Висшия съдебен съвет да даде съгласие след освобождаване на младши сержант Слави Василев Славов от военна служба, трудовото му правоотношение да продължи при условията на КТ и Класификатора на длъжностите в администрацията на основание чл. 341 от ЗСВ. 

3. ОТНОСНО: Искане № 847/10.04.2013 г. от Прокуратура на РБългария за даване на съгласие за назначаване на съдебни служители, както следва:
- Районна прокуратура гр. Своге – „главен счетоводител” по чл. 68, ал. 1, т. 4 от КТ; /има решение на КСА от 03.04.2013 г./
Приложение: Искане от административния ръководител на РП-Своге
- Национална следствена служба – „младши специалист-електротехник”;
Приложение: Искане от административния ръководител на НСлСл.
- Районна прокуратура гр. Харманли – „съдебен деловодител”
Приложение: Искане от административния ръководител на РП-Харманли.

КОМИСИЯ “СЪДЕБНА АДМИНИСТРАЦИЯ”
Р Е Ш И:

3.1. По искането за Районна прокуратура гр. Своге, комисия „Съдебна администрация” се е произнесла с решение по протокол № 13/03.04.2013 г.
3.2. ОТЛАГА разглеждането на искането от Национална следствена служба, за запознаване на комисията с поименното щатно разписание и представяне на допълнителна обосновка от директора на НСлС и заместник на главния прокурор по разследването.
3.3. Предлага на Висшия съдебен съвет да даде съгласие за назначаване на съдебен служител на длъжност „съдебен деловодител” по чл. 68, ал. 1, т. 4 от КТ в Районна прокуратура гр. Харманли.
Мотиви: 
Натовареността  в РП-Харманли е над средната за  районните прокуратури в страната.
Липса на възможност за оптимизиране дейността на специализираната администрация.
Налице е финансова обезпеченост.

4. ОТНОСНО: Искане от председателя на Районен съд гр. Варна за даване на съгласие за назначаване на съдебен служител на длъжност „съдебен секретар” по чл. 68, ал. 1, т. 4 от КТ.

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:

ВИСШИЯТ СЪДЕБЕН СЪВЕТ
Р Е Ш И:

4.1. даВА съгласие за назначаване на съдебен служител на длъжност „съдебен секретар” по чл. 68, ал. 1, т. 4 от КТ  в Районен съд гр. Варна.
Мотиви:
Натовареността  в РС-Варна е над средната за  районните съдилища в областните центрове  в страната.
Съотношение брой служители към брой магистрати е  под средното за  страната.
Липса на възможност за оптимизиране дейността на специализираната администрация.
Налице е финансова обезпеченост.

5. ОТНОСНО: Писмо-отговор от председателя на Районен съд гр. Велико Търново, във връзка с постъпил сигнал за неспазване на конкурсната процедура при назначаване на съдебни служители.

КОМИСИЯ “СЪДЕБНА АДМИНИСТРАЦИЯ”
Р Е Ш И:

5.1. Приема за сведение писмото-отговор от председателя на Районен съд гр. Велико Търново, във връзка с постъпил сигнал за неспазване на конкурсната процедура при назначаване на съдебни служители.

6. ОТНОСНО: Информация от председателя на Върховен касационен съд в отговор на писмо по решение на КСА, по протокол № 9/06.03.2013 г. за спазване на разпоредбата на чл. 107а, ал. 1 от КТ.

КОМИСИЯ “СЪДЕБНА АДМИНИСТРАЦИЯ”
Р Е Ш И:

6.1. Приема за сведение информацията от председателя на Върховен касационен съд в отговор на писмо по решение на КСА, по протокол № 9/06.03.2013 г. за спазване на разпоредбата на чл. 107а, ал. 1 от КТ.

7. ОТНОСНО: Искане от председателя на Специализиран наказателен съд за увеличаване щатната численост на съда с две длъжности за „съдебен секретар” и даване на съгласие за назначаване на съдебен служител на  длъжност  „съдебен деловодител” по чл. 68, ал. 1, т. 4 от КТ.

КОМИСИЯ “СЪДЕБНА АДМИНИСТРАЦИЯ”
Р Е Ш И:

7.1. ОТЛАГА разглеждането на искането от председателя на Специализирания наказателен съд в частта за увеличаване на щатната численост на съда до завършване на анализа на комисия „Съдебна администрация”, за оптимизиране щатовете за съдебни служители във всички органи на съдебната власт, чрез  адекватното й преразпределение.  
7.2. Предлага на Висшия съдебен съвет да даде съгласие за назначаване на съдебен служител на длъжност „съдебен деловодител” по чл. 68, ал. 1, т. 4 от КТ в Специализиран наказателен съд.
Мотиви:
Висока натовареност  в Специализирания наказателен съд.
Съотношение брой служители към брой магистрати е  под средното за  страната.
Липса на възможност за оптимизиране дейността на специализираната администрация.
Налице е финансова обезпеченост.

8. ОТНОСНО: Информация относно създаване на Информационно табло на Европейския съюз в областта на правосъдието, предоставена с решение на Комисия „Международна дейност” от 03.04.2013 г.

КОМИСИЯ “СЪДЕБНА АДМИНИСТРАЦИЯ”
Р Е Ш И:

8.1. Приема за сведение информацията относно създаване на Информационно табло на Европейския съюз в областта на правосъдието, предоставена с решение на Комисия „Международна дейност” от 03.04.2013 г.

9. ОТНОСНО: Становище от Славка Каменова - главен секретар на ВСС относно възможността за сформиране на звено от служители от наличната съдебна администрация, които да работят по подготовката и изпълнението на европейски проекти.

КОМИСИЯ “СЪДЕБНА АДМИНИСТРАЦИЯ”
Р Е Ш И:

9.1. Не възразява да се сформира звено от администрацията на ВСС, което да работи по подготовката и изпълнението на европейски проекти.
9.2. Изпраща становището от Главния секретар на ВСС на Комисия „Професионална квалификация и информационни технологии и статистика”.

т.  Р А З Н И

10. ОТНОСНО: Докладна записка от Славка Каменова – главен секретар на ВСС относно предоставяне на информация, във връзка с чл. 107а от КТ.

КОМИСИЯ “СЪДЕБНА АДМИНИСТРАЦИЯ”
Р Е Ш И:

10.1. Изпраща  докладната записка от Славка Каменова – главен секретар на ВСС относно предоставяне на информация, във връзка с чл. 107а от КТ, на Комисия по правни въпроси за становище, с оглед изложения текст.

11. ОТНОСНО: Докладна записка от Славка Каменова – главен секретар на ВСС относно конкурси и назначаване на съдебни служители в дирекция „Публична комуникация и протокол” на ВСС.

КОМИСИЯ “СЪДЕБНА АДМИНИСТРАЦИЯ”
Р Е Ш И:

11.1. Приема за сведение докладната записка от Славка Каменова – главен секретар на ВСС относно  конкурси и назначаване на съдебни служители в дирекция „Публична комуникация и протокол” на ВСС.

ПРЕДСЕДАТЕЛ 
НА КОМИСИЯТА:
					     	   ДИМИТЪР УЗУНОВ